TALLINNA LINNALE KUULUVA EHITISE PINNA OSA KASUTUSSE ANDMISE ÜÜRILEPING
Tallinn								    30.12.2025 nr 3-25-13796/8
Mustamäe Linnaosa Valitsus (edaspidi üürileandja), registrikoodiga 75014267, asukoha aadressiga E. Vilde tee 118, Mustamäe linnaosa, Tallinn, Harju maakond, 12614, keda esindab põhimääruse alusel linnaosa vanem Marja-Liisa Veiser
ja
COMDECOR OÜ (edaspidi üürnik), registrikoodiga 10905133, asukoha aadressiga Laki tn 26, Mustamäe linnaosa, Tallinn 12915, Harju maakond, keda esindab põhikirja alusel juhatuse liige Lauri Sisask
edaspidi nimetatud kas pool või koos pooled, sõlmisid lähtuvalt Mustamäe linnaosa vanema 18.12.2025 korraldusest nr 2-25-13796/7 "Tallinna linnale kuuluva ehitise pinna osa otsustuskorras kasutusse andmise teabe avalikustamise eesmärgil" üürilepingu (edaspidi leping) alljärgnevas:
1. LEPINGU DOKUMENDID
1.1 Lepingu dokumendid koosnevad lepingust ja lepingu lisadest.
1.2 Lepingu lisadeks on TERA programmi vahendusel esitatud dokumendid.
2. LEPINGU OBJEKT
2.1 Üürileandja annab üürnikule kooskõlas Mustamäe Linnaosa Valitsuse vanema korraldusega nr 2-25-13796/7 tasu eest kasutamiseks Tallinna Keskkonna- ja Kommunaalameti valitsemisel oleva ehitise pinna osa 4,4 m2 (edaspidi pind) teabekandja, mõõtudega 4,0 x 1,1 x 0,3 m, paigaldamiseks järgmises asukohas ja tingimustel:
2.1.1 Kadaka tee T3, Mustamäe linnaosa, Tallinn, Harju maakond, (Kadaka tee 117 sissesõidutee lähedal haljasala) ID tunnus: 521125006.
2.1.2 üürilepingu tähtaeg on 1.01.2026 kuni 31.12.2027;
2.1.3 ehitise pinna osa antakse ja võetakse kasutusse teenuste reklaamimiseks;
2.1.4 kasutusse võtja paigaldab lepingu esemele ühe teabekandja kõrgusega 4 m.
3. TEABEKANDAJALE ESITATAVAD NÕUDED
3.1 Teabekandja paigutamisel arvestada liiklusseaduse § 53 „Liiklusväline teabevahend“ sätestatud nõuetega.
3.2 Täidetud peavad olema Eesti standardite EVS 613:2001, EVS 613:2001/ A1:2001/A1:2008 ja EVS 613:2001/A2:2016 „Liiklusmärgid ja nende kasutamine“ nõuded.
3.3 Teabekandjal ei tohi olla valgust peegeldava kilega (reflektorkilega) kaetud teavet.
3.4 Teabekandjal ei ole lubatud eksponeerida teavet, mis tekitab liiklejates pettekujutelma liiklusolukorrast või liikluskorraldusvahendist.
3.5 Teabekandja konstruktsioon peab tagama teabekandja püsivuse ja ohutuse ning vastama linna üldisele ilmele ja arhitektuurile.
3.6 Teabekandja paigaldamine maasse sügavamale kui 30 cm on vajalik vormistada kaevetööde luba, et vältida olemasolevate kommunikatsioonide vigastamist.
3.7 Teabekandja valgusallikad peavad vastama fotobioloogilisele ohutuse standardile EVS-NE 62471:2008 (standardi klass RGO (exempt gruop) ja RGI (risk Group 1)).
3.8 Teabekandja valgusallikate valgusvärvus peab olema kuni 3000 K (valguslahendus ei tohi tekitada valgusreostust).
3.9 Teabekandja valgusallikatel peab olema stabiilne- ja mittehäiriv valgustugevus, et see ei häiriks lähinaabruse linnakodanikke ega pimestaks autojuhte. Keelatud on sähvatuste, plinkimiste ja vilkumisefektide jms kasutamine.
3.10 Teabekandja valgusallikad peavad olema tootja poolt märgistatud tooteohutuse C- märgiga.
3.11 Teabekandja ääred peavad olema sissesõidu sisemisest servast ja kõnnitee sisemisest servast vähemalt 5 m kaugusel haljasalal.
4. POOLTE AVALDUSED
4.1. Üürileandja kinnitab, et:
4.1.1. kasutusse antav ehitise pinna osa kuulub Tallinna linnale kui avalik-õiguslikule juriidilisele isikule;
4.1.2. kasutusse antava ehitise pinna osa kasutusõigus kuulub üürileandjale, kellel on õigus anda pind allkasutusse enda määratud tingimustel;
4.1.3. ehitise alune maa on kantud kinnistusraamatusse;
4.1.4. märgitud korralduses käesoleva lepingu sõlmimise kohta on selgitatud, et lepingu tingimuste muutmise aluseks on nimetatud korralduse muutmine.
4.2. Üürnik kinnitab, et:
4.2.1. on kasutusse võetava ehitise pinna osa üle vaadanud, teadlik selle seisukorrast ning ei oma selles osas üürileandjale mingisuguseid pretensioone;
4.2.2. on tutvunud lepingu punktis 2.1 märgitud korraldusega lepingu sõlmimise kohta ning mõistnud selle sisu;
4.2.3. on tutvunud Tallinna Linnavolikogu 19. aprilli 2018 määrusega nr 9 kinnitatud "Välireklaami ja teabe paigaldamise korraga“  ja 17. detsembri 2009 määrusega nr 44 kinnitatud "Reklaamimaks Tallinnas" ning on mõistnud nende sisu.
5. ÜÜRILEANDJA ÕIGUSED
5.1. Üürileandjal on õigus:
5.1.1. kontrollida takistamatult lepingu tingimuste täitmist lepingu eseme ülevaatuse teel, mille kohta koostab üürileandja protokolli;
5.1.2. esitada üürnikule üürilepingust tulenevate kohustuste igakordse rikkumise korral nõue rikkumiste lõpetamiseks ja kohustuste täitmiseks;
5.1.3. reklaamiseaduse ja selle alusel kehtestatud õigusaktide nõuete rikkumise korral teha üürnikule ettekirjutus ja rakendada sunnivahendeid;
5.1.4. üürileping erakorraliselt üles öelda:
5.1.4.1. juhul, kui selleks on mõjuv põhjus. Mõjuva põhjusega on tegemist, kui kõiki asjaolusid arvesse võttes ja mõlema poole huvisid kaaludes ei või oodata, et üürileandja jätkaks üürilepingu täitmist kuni üürilepingu lõpptähtaja saabumiseni. Muu hulgas on mõjuvaks põhjuseks Tallinna Linnavolikogu 19.04.2018 määruse nr 9 §-des 42 ja 43 tulenev;
5.1.4.2. üürnikul on tekkinud võlgnevus üürileandja ees enam kui kolme kuu üüritasu ulatuses;
5.1.4.3. üürnik on rikkunud üürilepingut oluliselt või vähemalt kaks korda ning sellest on üürnikku kirjalikult teavitatud;
5.1.4.4. kohaliku omavalitsuse ülesannete täitmine (sh planeeringute elluviimine, linnakujunduslikud ja liikluskorralduslikud põhjused). Üürileandja võib eeltoodud põhjusel üürilepingu üles öelda, teatades sellest üürnikule ette vähemalt 30 kalendripäeva;
5.1.4.5. üürniku suhtes on algatatud pankroti- või likvideerimismenetlus või on välja kuulutatud pankrot või võetud vastu likvideerimisotsus.
6. ÜÜRILEANDJA KOHUSTUSED
6.1. Üürileandja on kohustatud:
6.1.1. teavitama üürnikku mõistliku aja jooksul punktis 5.1.4 nimetatud põhjustes, mis tingib üürilepingu ülesütlemise konkreetse pinna osas ja teabekandja teisaldamise;
6.1.2. esitama pretensioonid, mida tal on õigus lepingu kohaselt üürnikule esitada, viie tööpäeva jooksul arvates päevast, mil ta sai teada või pidi saama teada sündmustest või asjaoludest, mis annavad aluse pretensiooni esitamiseks ja tingib üürilepingu ülesütlemise konkreetse ehitise pinna osas teabekandja teisaldamiseks.
7. ÜÜRNIKU ÕIGUSED
7.1. Üürnikul on õigus:
7.1.1. tutvuda üürileandja poolt punktis 5.1.1 nimetatud protokolliga, anda protokolli kohta suulisi ja kirjalikke seletusi ning nõuda oma kirjaliku seletuse lisamist protokolli juurde;
7.1.2. esitada enne punktis 5.1.3 nimetatud ettekirjutuse andmist asja kohta arvamust ja vastuväiteid;
7.1.3. leping erakorraliselt üles öelda, teatades sellest üürileandja ette, kui üürnikust olenemata põhjustel teostavate avarii- või muu remonttööde, mis ei olnud lepingu sõlmimisel teada, on teabekandja eesmärgipärane kasutamine takistatu järjestikku kümme või enam kalendripäeva ja üürileandja ei ole takistust kõrvaldanud mõistliku tähtaja jooksul. Lepingu erakorralisest ülesütlemisest peab üürnik kirjalikult üürileandjale ette teatama kümme kalendripäeva.
8. ÜÜRNIKU KOHUSTUSED
8.1. Üürnik on kohustatud:
8.1.1. täitma kõiki käesoleva korraldusega kehtestatud tingimusi;
8.1.2. täitma reklaami, teabe ja teabekandja suhtes esitatud nõudeid, mis tulenevad Eesti Vabariigi ja Tallinna õigusaktidest;
8.1.3. teatama viivitamatult üürileandjale, kui üürniku vastu on esitatud kohtusse avaldus tema pankroti väljakuulutamiseks või võetakse vastu otsus üürniku likvideerimiseks;
8.1.4. tagama teabekandja ümbruse puhtuse raadiusega 2 m ja teostama sellel alal heakorratöid;
8.1.5. kõik ehitustegevusega seotud tööd kooskõlastama vastavate Tallinna linna ametiasutustega ja vajadusel tehnovõrkude valdajatega. Teabekandja paigalduse, halduse hoolduse ja eemaldamisega rikutud ümbritsev katend tuleb taastada vähemalt eelnenud seisundis 24 tunni jooksul;
8.1.6. tagama lepinguperioodi vältel teabekandja püsivuse ning vandalismist, graffitist, ilmastikust, liiklusõnnetusest vms kahjustatud teabekandja korrastamise või eemaldamise kolme päeva jooksul ja asendama hiljemalt 14. kalendripäeva jooksul;
8.1.7. tagama välisilmelt amortiseerunud ning seetõttu linnapilti sobimatu teabekandja korrastamise, vajadusel väljavahetamise 14 kalendripäeva jooksul;
8.1.8. avariitööde teostamise vajaduse korral tagama tehnovõrkude valdajatele juurdepääsu tehnovõrkudele esimesel võimalusel, kuid mitte hiljem kui kuue tunni jooksul teate saamisest üürileandjalt. Aavariitööde lõpetamisel taastab üürnik teabekandja ümbritseva katendi vähemalt eelnenud seisundis 24 tunni jooksul;
8.1.9. mitte muutma omavoliliselt teabekandja asukohta üürilepingu kehtivuseaja jooksul;
8.1.10. esitama pretensioonid, mil ta sai teada või pidi saama teada sündmusest või asjaolust, mis annavad aluse pretensiooni esitamiseks;
8.1.11. järgima üürileandja nõudeid lepingu rikkumise lõpetamiseks ning täitma reklaamiseaduse ja selle alusel kehtestatud õigusaktide nõuete tõttu ettekirjutuse;
8.1.12. lepingu lõppemisel või lõpetamisel vabastama ja korrastama ehitise pinna osa. Ehitise pinna osa tagastatakse samas seisukorras, mis see oli kasutusse saamisel, arvestades harilikku kulumist;
8.1.13. teisaldama teabekandja punktis 5.1.4.4 tulenevatel põhjustel üürileandja poolt määratud tähtpäevaks;
8.1.14. hüvitama üürileandja poolt tehtud kulutused, mida viimane kannab, kui üürnik ei täida punktides 8.1.4, 8.1.5, 8.1.9, 8.1.12 või 8.1.13 nimetatud kohustust;
8.1.15. esitama teabekandja faktilisest paigaldamisest kümne päeva jooksul TERA (Tallinna välireklaami- ja teabekandjate ning reklaamimaksu järelevalveliste menetluste andmekogu) kaudu või üürileandja e-posti aadressil mustamae@tallinnlv.ee 
9. TÄIENDAVAD TINGIMUSED
9.1. Juhul kui punktis 5.1.4.4 nimetatud põhjustel tuleb teabekandja teisaldada ajutiselt, peatub üüri tasumine ajaks, mil ehitise pinna kasutamine on takistatud ja vastav kokkulepe vormistatakse korralduse alusel lepingu lisana.
9.2. Üürileandja ei kompenseeri üürnikule teabekandja tootmise, transportimise, paigaldamise, elektrivarustuse ja hooldusega seotud või teise sarnaseid kulutusi ega garanteeri kasutusse antava pinna osa elektrivarustuse olemasolu. Üürnik kohustub elektri ühenduse vajaduse korral koostama elektriühenduse projektdokumentatsiooni ja hankima tööde teostamiseks vajalikud kooskõlastused ning load.
9.3. Üürnikul on keelatud üürilepingust tulenevate õiguste ja kohustuste üleandmine kolmandatele isikutele.
10. TASU JA ARVELDUSTE KORD
10.1. Üürnik kohustub tasuma üürileandjale 70,30 eurot kalendrikuus.
10.2. Üürnik alustab tasu maksmist alates üürilepingus fikseeritud kuupäevast.
10.3. Tasu maksmine pinna kasutamise eest toimub kalendrikuu kaupa jooksva kuu 15. kuupäevaks üürileandja poolt esitatud arve alusel.
10.4. Lepingujärgsete maksetega viivitamisel peab üürnik tasuma viivist 0,05% tähtajaks tasumata summalt iga viivitatud päeva eest.
10.5. Üür tuleb tasuda Tallinna Linnakantselei finantsteenistuse arveldusarvele IBAN EE311010220061053015, viitenumber 5271050050050224.
11. VASTUTUS
11.1. Lepingust tulenevate kohustuste rikkumise korral tasub üürnik igakordselt leppetrahvi sõltuvalt rikkumisest, kuid mitte vähem kui 50,00 eurot.
11.2. Leppetrahv on kokku lepitud kohustuse täitmise tagamiseks, mitte kohustuse täitmise asendamiseks.
11.3. Lepingust tulenevate kohustuste rikkumise korral, millest tulenevalt ütleb üürilepingu üles üürileandja, on üürileandjal õigus nõuda leppetrahvi 50,00 eurot.
12. VÄÄRAMATU JÕUD (FORCE MAJEURE)
12.1. Lepingu täitmise lõpetamine või mittenõuetekohane täitmine loetakse põhjendatuks, kui see on tingitud vääramatu jõuna kvalifitseeritavatest asjaoludest, s.o asjaolu, mida pooled ei saanud mõjutada ja mõistlikkuse põhimõttest lähtudes ei saanud neilt oodata, et nad lepingu sõlmimise või lepinguvälise kohustuse tekkimise ajal selle asjaoluga arvestaksid või seda väldiksid või takistava asjaolu või selle tagajärje ületaksid, kusjuures pooled on kohustatud rakendama kohaseid meetmeid, et ära hoida teisele poolele kahju tekitamine ja tagada võimaluste piires oma lepingust tulenevate ja sellega seotud kohustuste täitmine.
12.2. Vääramatu jõu mõjul kohustust rikkuv pool peab vääramatust jõust ja selle mõjust kohustuse täitmisele viivitamatult teisele poolele teatama. Vastasel juhul vastutab rikkunud pool kohustuse rikkumise eest sõltumata vääramatu jõu esinemisest.
13. LEPINGU KEHTIVUS JA MUUTMINE
13.1. Leping lõppeb 31.12.2025. Tähtaja möödumisel ei kohaldata lepingule võlaõigus- seaduse § 310 sätestatud lepingu pikenemist.
13.2. Erakorralisel ülesütlemisel tuleb ehitise pinna osa vabastada haldusaktis märgitud kuupäeval.
13.3. Poolte kokkuleppel võib lepingut ennetähtaegselt lõpetada mistahes põhjusel ja ajal.
13.4. Lepingu tingimused kehtivad kogu lepingu kehtivusaja jooksul. Lepingu tingimusi võib poolte kirjalikul kokkuleppel muuta üksnes juhul, kui lepingu tingimuste muutmine tuleneb Eesti Vabariigi või Tallinna õigusaktidest või poolte kokkuleppel. Lepingu muutmise aluseks on punktis 2.1 nimetatud korralduse muutmine.
13.5. Lepingut muuta sooviv pool teavitab lepingu muutmise vajadusest ja selle aluste esinemisest kirjalikult teist poolt, andes teisele poolele vastamiseks mõistliku tähtaja;
13.6. Kõik lepingu muudatused ja/või täiendused jõustuvad mõlema poole poolt allakirjutamisest või poolte poolt kirjalikult määratud tähtajal.
14. KONTAKTISIKUD JA TEADETE EDASTAMINE
14.1. Üürileandja kontaktisikuks on Elis Ott, e-post elis.ott@tallinnlv.ee tel  645 7519.
14.2. Üürniku kontaktisikuks on Lauri Sisask, e-posti aadress lauri@comdecor.eu tel. 551 3692. 
14.3. Kontaktisiku muutumisest on pool kohustatud koheselt teist poolt kirjalikult teavitama.
14.4. Poolte vahelised lepinguga seotud teated peavad olema kas kirjalikus või elektroonilises vormis, st digitaalselt allkirjastatud, välja arvatud, kui teade on informatiivne ja selle edastamisel teisele poolele ei ole õiguslikke tagajärgi. Teated edastatakse teisele poolele postiaadressil, mis on märgitud lepingus, ning digitaalselt allkirjastatud teated e-posti aadressil.
14.5. Teade (v.a informatiivne teade) loetakse kätte antuks, kui teade on üle antud allkirja vastu või teade on saadetud tähitud kirjaga teise poolele postiaadressil ja postitamisest on möödunud viis kalendripäeva või digitaalselt allkirjastatud teade on edastatud e-posti aadressil ning teine pool on kinnitanud selle kätte saamist.
14.6. Informatiivset teadet võib edastada telefoni ja e-posti kaudu või suuliselt. 
15. LÕPPSÄTTED
15.1. Pooled peavad lepingut täitma heas usus, vastavuses heade kommetega ja heade tavadega.
15.2. Kui lepingu üksik säte osutub kehtetuks selle vastuolu tõttu seadusega, ei too see kaasa kogu lepingu või lepingu teiste sätete kehtetust. Sellise sätte ilmnemisel teevad pooled head koostööd selle sätte kehtiva seadusega kooskõlla viimiseks.
15.3. Lepingu täitmisel tekkinud vaidlused lahendatakse läbirääkimiste teel. Kui kokkulepet ei saavutata, lahendatakse vaidlused Eesti Vabariigi õigusaktides ettenähtud korras. Lepingu kohaselt on kohtualluvuseks Harju Maakohus.
15.4. Leping on allkirjastatud digitaalselt.

